Lolland-Falsters Stifts-Tidende, 1845-12-01
Jndenlandske Efterretninger. Som bekjendt har en Deputation af Bønder fra hele Landet i disse Dage været i Kjøbenhavn for at overbringe Hs. Majestæt en Petition angaaende forskjellige Landboanliggender. For at hædre denne havde dHrr. Kammerr. Drewsen, Overretsprocurator Balthazar Christensen, Capitain Beutner, Kroeier Z. Jacobsen samt Etatsraad Povelsen ladet udgaae en Jndbydelse til et Festmaaltid for dem, og som Følge deraf samlede 130 Personer fra Kjøbenhavn og Omegn sig i Tirsdags paa den kongelige Skydebane. Efterat Selskabet var gaaet til Bord, oplæste Procurator B. Christensen, der præsiderede, en Skrivelse fra Kjøbenhavns Politidirecteur, hvori han meddeler Jndbyderne, at det alene er paa Grund af Omstændighederne, at han ikke har anvendt Cancellicirculairet af 8de Novbr. paa nærværende Forsamling og at han fornemmelig gjør Jndbyderne ansvarlige for hvad der maatte passere i Forsamlingen. Den første Skaal udbragtes for Hs. Maj. Kongen af Etatsraad Povelsen, og modtoges af et tre Gange gjentaget Hurraraab. Procurator B. Christensen ønskede derpaa Gjæsterne velkommen i nogle saa passende Ord, hvorpaa Ole Jensen fra Ny Bjergby synlig rørt takkede for al den Ære, der vistes dem, hvilket ikke blot maatte glæde dem, men den hele Bondestand. J et længere Foredrag berørte og udviklede Advocat Lehmann, efterat en Sang af Grundtvig var afsungen, flere af de vigtigste Gjenstande, som bevæge Bondestanden, navnlig dem, som vare omtalte i Petitionen til Kongen, og endte med en Skaal for Bondestandens Emancipation. Efter ham talte Capitain Ticherning (efterat en Sang, af P. R. var sungen) og udbragte i et af Humor krydret Foredrag en Skaal for Almeenvæbning. Jacob Møller fra Eiby takkede Capt. Tscherning for al hans Jver for denne Sag og udbragte et Leve for ham. Laurids Skau, som ogsaa var indbuden til Gildet, havde nu Ordet og viste, ligesaa saa sundt som hjervt, hvor nødvendigt det var for Bondestanden at søge at erhverve sig Oplysning, for at de ogsaa i aandelig Henseende kunde staae ved Siden af deres øvrige Medborgere, ligesom de alt stode over dem i Henseende til de materielle Kræfter og det numeriske Antal, men først naar Oplysning kom til, kunde disse faae deres rette Betydning, og han udbragte derfor en Skaal for Oplysning blandt Bondestanden. Grosserer Meynert proponerede derpaa en Togst for Associationsfriheden. Skolelærer Gleerup udviklede derpaa paa en smuk og fattelig Maade flere Gjenstande af Jnteresse for Bondestanden og endte med at udbringe en Skaal for at den Tid snart maatte komme, at man sagde: "Nukommer Bonden. Rasmus Berg fra Langeland udbragte nu et Leve for de tvende Stænderdeputerede Kammerraad Drewsen og Procurator B. Christensen. Da Kammerraad Drewsen ikke var tilstede paa Grund af Sygdom, takkede Procurator Christensen, paa egne og hans Vegne, og benyttede Leiligheden til paa en ligesaa smuk og hjertelig som passende Maade at berøre Kammerr. Drewsens Fortjenester af Bondestanden. Mads Lund fra Ørum udbragte en Skaal for Advocat Lehmann, og Redacteur Grune en for Udvikling af Stænderinstitutionen, navnlig af Valgfriheden. Til Slutning udbragte Rasmus Berg fra Langeland en Skaal for Præsidiet. Flere af Talerne afbrødes af stærke vedholdende bifaldsraab, ligesom ogsaa flere af Skaalerne af mange Gange gjentagne Hurraraab, og under hele Festen herskede der den bedste Stemning, der ikke afbrødes ved nogensomhest Dissonants. (Berl. Tid.) Mere om denne Fest læses i Fædrelandet.